text: Ly ütleb, et tema on arenemise usku. "Kui inimese eest võimalikult vähe ära teha ja anda talle endale võimalus tegutseda, paneb see pingutama ja arenema," selgitab ta põhimõtet, mis on külas elavaid puudega inimesi tegutsema sundinud. Ly arvab, et tema eeliseks on seegi, et tal pole puudega inimestega isiklikus elus ühtegi valupunkti. „Nii saan ma võtta kõiki inimesi kui tegutsejaid ja neid tagant utsitada, mitte suhtuda neisse kui puudega inimestesse, keda peab ninnunännutama," kostab ta.